Angel Has Fallen

Angel Has Fallen er en amerikansk actionfilm fra 2019, regissert av Ric Roman Waugh. Det var den tredje filmen i Has Fallen-filmserien, etter Olympus Has Fallen (fra 2013) og London Has Fallen (fra 2016)

Handlingen følger den amerikanske Secret Service-agent Mike Banning som blir anklaget for et attentatforsøk mot USAs president, Allan Trumbull. Hovedrollene spilles av blant andre Gerard Butler, Morgan Freeman, Nick Nolte og Danny Huston. Filmen hadde premiere i USA den 23. august 2019, av film-studioet Lions Gate Films.

Handlingsreferat 
Secret Service-agent Mike Banning (spilt av Gerard Butler) gjennomgår opplæring ved et militært anlegg i Virginia, eid av hans tidligere Army Ranger-kommandør Wade Jennings (spilt av Danny Huston) nå administrerende direktør i det private militærselskapet Salient Global. Jennings anbefales til stillingen som Secret Service-direktør av president Allan Trumbull (spilt av Morgan Freeman) for å erstatte avtroppende direktør David Gentry (spilt av Lance Reddick)

Men når Allan Trumbull er på fisketur ved Queen's Lake i nærheten av Williamsburg, Virginia, angriper en sverm av væpnede droner. Dette overvelder agentene som var satt til å beskytte presidenten. Banning er den eneste agenten som overlever angrepet, og han redder presidenten. Banning blir lettere skadet. Men Trumbull blir hardt skadet og havner i koma. FBI-spesialagent Helen Thompson (spilt av Jada Pinkett Smith) blir presentert for forfalskede bevis som impliserer Banning i angrepet. 

Dette fører til at Banning blir arrestert. På vei til et interneringsanlegg blir transporten han sitter i tatt i bakhold, men han stikker av etter å ha drept alle angriperne. Han oppdager også at dette angrepet ble gjennomført av flere leiesoldater fra Salient Global, som Banning tidligere hadde deltatt i en treningsøvelse sammen med. Når Banning innser at Jennings har forrådt ham, kontakter han sin kone Leah (spilt av Piper Perabo) fra en bensinstasjon i nærheten, og forteller henne at han er i live og bestemt på å avsløre de virkelige gjerningspersonene. Deretter stjeler han en lastebil, og reiser til farens avsidesliggende hytte i skogen.

Ved Det hvite hus avslører visepresident Martin Kirby (spilt av Tim Blake Nelson), nå innsatt som fungerende president, for media at Banning var ansvarlig for attentatforsøket med støtte fra den russiske regjeringen. Banning og hans far Clay (spilt av Nick Nolte) oppdager en gruppe leiesoldater som nærmer seg huset deres. Clay detonerer forskjellige eksplosiver i området, og dreper angriperne. Clay redder også Leah og Lynn fra et kidnappingsforsøk. Thompson finner likene til Jennings' agenter rundt Clays hytte, og trekker den konklusjonen at Banning egentlig var uskyldig. President Trumbull våkner endelig fra koma, og Kirby blir avslørt for å være Jennings hemmelige medkonspirator. Thompson og en annen agent, Ramirez, (spilt av Joseph Millson) møter deretter Jennings på en flyplass, men Jennings dreper dem begge.

Trumbull beordrer at Banning skal frikjennes for alle anklager. Banning fører presidenten i sikkerhet med hjelp fra Gentry og andre lojale agenter. Men Jennings har leiesoldater som ødelegger sykehusets intensivavdeling ved å øke tilførselen av oksygen og nitrogen til ustabile nivåer, noe som forårsaker en massiv eksplosjon som også legger resten av sykehuset i ruiner.

Banning forsøker å skjule Trumbull og Gentry, samtidig som Jennings og hans håndlangere følger etter dem. Banning klarer å forsinke dem lenge nok til at forsterkninger rekker å ankomme. De overlevende, ledet av Jennings, samler seg deretter på et tak for å komme seg unna i et helikopter. Men Banning sprenger helikopteret med en granatkaster. Banning blir deretter frikjent for alle anklagene mot ham, samtidig som Trumbull og Gentry arresterer Kirby for hans forræderi og korrupsjon. Etter at konflikten er løst, bestemmer Clay seg for å flytte inn sammen med Banning.

Skuespillere 

 Gerard Butler som Secret Service-agent Mike Banning, en tidligere Army Ranger.
 Morgan Freeman som President Allan Trumbull, tidligere visepresident.
 Jada Pinkett Smith som FBI-agent Helen Thompson, som får i oppdrag å arrestere Mike Banning, etter drone-angrepet mot presidenten.
 Lance Reddick som Secret Service-direktør David Gentry.
 Tim Blake Nelson som visepresident Martin Kirby.
 Piper Perabo som Leah Banning, Mikes kone.
 Nick Nolte som Clay Banning, en krigsveteran og Mikes far.
 Danny Huston som Wade Jennings, leder for Salient Global.
 Frederick Schmidt som Travis Cole, Jennings høyre hånd.
 Joseph Millson som agent Ramirez fra FBI.
 Ori Pfeffer som Secret Service-agent Murphy.
 Mark Arnold som CIA-direktør James Haskell.
 Michael Landes som Sam Wilcox, stabssjef i Det hvite hus
 Chris Browning som militsmedlem.
 Jessica Cobley som Lynne Banning, Mike og Leahs datter.
 Rocci Williams som Bruno, en av Jennings' soldater.

Referanser

Eksterne lenker 
 

Filmer fra 2019
Actionfilmer fra USA
Engelskspråklige filmer